**Opis poslova i podaci o plaći**

**Savjetnik za imovinsko - pravne poslove**

**Potrebno stručno znanje:**

* sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke,
* najmanje 3 (tri) godine radnog iskustva na odgovarajućim poslovima,

- položen državni ispit.

**Opis poslova:**

|  |
| --- |
| * Proučava i stručno obrađuje složena pravna pitanja i probleme koji zahtijevaju samostalnost u radu, a odnose se na područje djelokruga Grada |
| * Obavlja stručne i savjetodavne poslove vezane na imovinsko-pravne predmete iz djelokruga Gradskog vijeća i Gradonačelnika |
| * Surađuje u izradi prijedloga akata koji se pripremaju za Gradsko vijeće i Gradonačelnika |
| * Pomaže tijelima mjesnih odbora pri obavljanju njihovih funkcija |
| * Pruža stručnu pomoć u provedbi propisa o uredskom poslovanju |
| * Surađuje u izradi nacrta upravnih i drugih akata kao i ugovora iz djelokruga rada Grada |
| * Zastupa Grad u svim postupcima kod svih pravosudnih, upravnih i drugih tijela Republike Hrvatske |
| * Sudjeluje u pregovorima u kojima je Grad ravnopravna stranka, sastavlja promemorije s takvih sastanaka, nacrte i prijedloge ugovora |
| * Usklađuje ustroj i ažurno vođenje evidencije nekretnina u vlasništvu Grada |
| * Obavlja druge poslove po nalogu pročelnika |

**Podaci o plaći radnog mjesta:**

Plaću čini umnožak koeficijenta složenosti poslova za radno mjesto Savjetnika za imovinsko - pravne poslove u Upravnom odjelu za pravne i opće poslove Grada Bakra, određenog Odlukom o koeficijentima za obračun plaće službenika i namještenika Grada Bakra (Službene novine Grada Bakra 3/18, 12/20, 11/21, 4/22, 8/22 , 3/23, 10/23) i osnovice za izračun plaća, a iznosi 2.178,51 € bruto koja se uvećava za 0,5% za svaku navršenu godinu radnog staža.

KLASA: 112-01/25-01/2

URBROJ: 2170-2-04/4-25-8

Bakar, 11. veljače 2025.

Povjerenstvo za provedbu natječaja